ชอปปิ้งกระจายภาษีแวตพุ่งชนเพดาน10.3%
ภาษีแวตขยายตัวดีต่อเนื่องทะลุ 10.3% สะท้อนกำลังซื้อในประเทศดีมาก
25 ม.ค. 2554

ภาษีแวตขยายตัวดีต่อเนื่องทะลุ 10.3% สะท้อนกำลังซื้อในประเทศดีมาก
สำนักงานเศรษฐกิจการคลัง เปิดเผยว่า ยอดการเก็บภาษีมูลค่าเพิ่ม ณ ระดับราคาคงที่ในเดือน ธ.ค.2553 ขยายตัวได้ถึง 10.3% เมื่อเทียบกับช่วงเดียวกันของปีก่อน จากเดือนก่อนที่ขยายตัวแค่ 9.7 % ซึ่งถือเป็นระดับที่สูงมาก
ทั้งนี้ หากปรับผลทางฤดูกาลแล้วจะขยายตัว 0.3%จากเดือนก่อนหน้า โดยได้รับปัจจัยจากกำลังซื้อของประชาชนและภาคการผลิตที่ปรับตัวเพิ่มขึ้นต่อเนื่อง ตามทิศทางเศรษฐกิจภายในประเทศและเศรษฐกิจโลกที่มีการฟื้นตัวอย่างแข็งแกร่ง ส่งผลให้ทั้งปี 2553 ภาษีมูลค่าเพิ่ม ณ ระดับราคาคงที่ขยายตัวได้ดีถึง 15.5% สะท้อนถึงกำลังซื้อโดยรวมภายในประเทศที่ดีมากๆ